**OBRAZLOŽENJE**

**PRIJEDLOGA FINANCIJSKOG PLANA ZA 2023. GODINU S PROJEKCIJAMA ZA 2024. I 2025. GODINU**

**PRORAČUNSKI KORISNIK 48478:**

**UMJETNIČKA ŠKOLA MATKA BRAJŠE RAŠANA, LABIN**

1. **OPĆENITO O PLANU PRORAČUNA PRORAČUNSKOG KORISNIKA**

Prihodi i primici **Umjetničke škole Matka Brajše Rašana** za 2023. godinu planirani su u iznosu od 832.850,00 €, a sastoje se od:

- prihoda poslovanja 830.850,00 €

- višak prihoda poslovanja 2.000,00 €

Rashodi i izdaci **Umjetničke škole Matka Brajše Rašana** za 2023. godinu planirani su u iznosu od 832.850,00 €, a raspoređeni su na:

- rashode poslovanja 811.350,00 €

- rashode za nabavu nefinancijske imovine 21.500,00 €

TABLICA 1. - U €

|  |  |  |  |  |
| --- | --- | --- | --- | --- |
| **KONTO** | **VRSTA PRIHODA I PRIMITAKA** | **2022.- I****REBALANS** | **2023.-****PLAN** | **INDEKS****4/3** |
| **1** | **2** | **3** | **4** | **5** |
| **6** | **PRIHODI POSLOVANJA** | **751.102,26** | **830.850,00** | **110,62** |
| 63 | POMOĆI IZ INOZ. I OD SUBJEKATA UNUTAR OPĆEG PRORAČUNA | 623.484,24 | 698.840,00 | 112,09 |
| 65 | PRIHODI OD UPRAVNIH I ADMIN.PRIST. PO POSEBNIM PROPISIMA I NAKNADA | 86.933,44 | 92.000,00 | 105,83 |
| 66 | PRIHODI OD PRODAJE PROIZVODA I ROBE TE PRUŽENIH USLUGA I PRIHODA OD DONACIJA | 796,34 | 620,00 | 77,86 |
| 67 | PRIHODI IZ NADLEŽNOG PRORAČUNA  | 39.888,24 | 39.390,00 | 98,75 |
| **9** | **VLASTITI IZVORI** | **3.652,84** | **2.000,00** | **54,75** |
| 92 | REZULTAT POSLOVANJA | 3.652,84 | 2.000,00 | 54,75 |
|  | **SVEUKUPNI PRIHODI I REZULTAT POSLOVANJA** | **754.755,10** | **832.850,00** | **110,35** |
| **3** | **RASHODI POSLOVANJA** | **739.558,40** | **811.350,00** | **109,71** |
| 31 | RASHODI ZA ZAPOSLENE | 542.789,83 | 584.840,00 | 107,75 |
| 32 | MATERIJALNI RASHODI | 196.235,02 | 226.400,00 | 115,37 |
| 34 | FINANCIJSKI RASHODI | 533,55 | 110,00 | 20,62 |
| **4** | **RASHODI ZA NABAVU NEFINANCIJSKE IMOVINE** | **15.196,76** | **21.500,00** | **141,48** |
| 42 | RASHODI ZA NABAVU PROIZVEDENE DUGOTRAJNE IMOVINE | 15.196,76 | 21.500,00 | 141,48 |
|  | **SVEUKUPNI RASHODI:** | **754.755,16** | **832.850,00** | **110,35** |
|  | **REZULTAT POSLOVANJA:**  | 0,00 | 0,00 | - |

**Obrazloženje prihoda/primitaka**

**Prihodi i primitci poslovanja planirani su u visini 832.850,00 €**. To je u odnosu na Prve izmjene i dopune financijskog plana za 2022. godinu više za 10,35%.

**1. Pomoći iz inozemstva i od subjekata unutar općeg proračuna iznose 698.840,00 €.**

- Prihodi su planirani u iznosu 698.840,00 € te su 12,09 % veći u odnosu na Prve izmjene i dopune financijskog plana za 2022. godinu.

**- Pomoći proračunskim korisnicima iz proračuna koji im nije nadležan** – prihodi su planirani u iznosu od 687.500,00 € za rashode za zaposlene iz državnog proračuna, 8.000,00 € iz proračuna Općine Lovran i Grada Buzeta te 3.340,00 € kao pomoć Agencije za odgoj i obrazovanje.

**2. Prihodi od upravnih i administrativnih pristojbi po posebnim propisima i naknadama**

**- Prihodi po posebnim propisima** se planiraju u iznosu 92.000,00 € te su 5,83% veći u odnosu na Prve izmjene i dopune financijskog plana za 2022. godinu. Prihodi su planirani na bazi 300 upisane djece u osnovnoškolsko obrazovanje te 60 polaznika pripremnih programa. Prihodi se ostvaruju iz participacije roditelja za osnovno glazbeno i osnovno plesno obrazovanje te pripremni glazbeni i plesni program.

**3. Prihodi od prodaje proizvoda i robe te pruženih usluga i prihodi od donacija**

**- Prihodi od prodaje proizvoda i robe** planirani su u iznosu 132,72 €.

**- Donacije od pravnih i fizičkih osoba izvan općeg proračuna**

 Prihodi su planirani u iznosu 663,61 €.

**4. Prihodi iz nadležnog proračuna i od HZZO-a temeljem ugovornih obveza**

**- Prihodi iz nadležnog proračuna za financiranje redovne djelatnosti proračunskih korisnika**

Prihodi su planirani u iznosu od 39.390,00 € .

**5. Prihodi po posebnim propisima - višak**

Krajem 2022. godine planira se ukupan višak prihoda u iznosu 2.000,00 €.

**Obrazloženje rashoda**

**Rashodi i izdaci poslovanja** planirani su u iznosu **832.850,00 €,** što je za 10,35% više u odnosu na Prve izmjene i dopune financijskog plana za 2022. godinu.

**Rashodi poslovanja** za 2023. godinu su planirani u iznosu 811.350,00 €, što je za 9,71% više u odnosu na Prve izmjene i dopune financijskog plana 2022. godine.

**1. Rashodi za zaposlene** planirani su u iznosu 584.840,00 €

- Plaće (bruto) planirane su u iznosu 484.150,00 €

- Ostali rashodi za zaposlene (regres za godišnji odmor, božićnica, dar djetetu...) planirani su u iznosu 20.000,00 €.

- Doprinosi na plaće planirani su u iznosu 80.690,00 €.

Financijski plan obračuna plaće rađen je na bazi 36 djelatnika i iznosi cca 1.300 sati rada tjedno. Kod obračuna plaće uzimaju se u obzir različiti koeficijenti među djelatnicima, a također dio djelatnika nije zaposlen u punom radnom vremenu.

**2. Materijalni rashodi** planirani su u iznosu 226.400,00 €, što je za 15,37% više u odnosu na Prve izmjene i dopune financijskog plana 2022. godine.

- Naknade troškova zaposlenima planirane su u iznosu 74.800,00 € i odnose se na prijevoz na posao i s posla, stručno usavršavanje zaposlenika te naknade za službeni put zaposlenika škole.

- Rashodi za materijal i energiju su planirani u iznosu 23.060,00 € te su 3,17% manji u odnosu na Prve izmjene i dopune financijskog plana za 2022. godinu. Rashodi su planirani za uredski materijal, trošak električne energije, materijal za tekuće i investicijsko održavanje te lož ulje.

- Rashodi za usluge planirani su u iznosu 106.380,00 € te su veći za 30,81% u odnosu na Prve izmjene i dopune financijskog plana za 2022. godinu. Rashodi za usluge se planiraju za usluge telefona, poštanske usluge, usluge tekućeg i investicijskog održavanja, komunalne usluge, računalne usluge, intelektualne usluge.

-Naknade troškova osobama izvan radnog odnosa planiraju se u iznosu 14.250,00 €, što je za 14,24% manje u odnosu na Prve izmjene i dopune financijskog plana 2022. godine.

- Ostali nespomenuti rashodi poslovanja planirani su u iznosu 7.910,00 €, što je za 52,06% manje u odnosu na Prve izmjene i dopune financijskog plana 2022. godine. Rashodi su planirani za troškove reprezentacije, premije osiguranja, članarine, pristojbe i naknade te prijevoz djece na natjecanja, manifestacije i stručna putovanja.

**3. Financijski rashodi** su planirani u iznosu 110,00 € i odnose se na bankarske usluge i usluge platnog prometa te zatezne kamate.

**4. Rashodi za nabavu nefinancijske imovine** planirani su u iznosu 21.500,00 €, od čega 20.000,00 € za kupnju glazbenih instrumenata i 1.500,00 € za uredsku opremu i namještaj.

**2. PREGLED PLANIRAHIH PRIHODA I PRIMITAKA, RASHODA I IZDATAKA TE PLANIRANOG REZULTATA POSLOVANJA PREMA IZVORIMA FINANCIRANJA ZA 2022. GODINU**

Tabelarni pregled planiranog viška/manjka 2022. godine, planiranih prihoda i primitaka, rashoda i izdataka prema izvorima financiranja za 2023. godinu:

TABLICA 2. – U €

|  |  |  |  |  |  |
| --- | --- | --- | --- | --- | --- |
| **NAZIV IZVORA PRIHODA** | **IZVOR** | **PLANIRANI VIŠAK/****MANJAK 2022.** | **PLANIRANI PRIHODI 2023.** | **PLANIRANI VIŠAK/MANJAK 2022.+PLANIRANI PRIHODI 2023.****(kolona 3+4)** | **PLANIRANI RASHODI 2023.** |
| **1** | **2** | **3** | **4** | **5** | **6** |
| Opći prihodi i primici | 1.1.001 | 0,00 | 0,00 | 0,00 | 0,00 |
| Vlastiti prihodi | 3.9.000001 | 0,00 | 120,00 | 120,00 | 120,00 |
| Prihodi za posebne namjene | 4.9.000001 | 2.000,00 | 92.000,00 | 94.000,00 | 94.000,00 |
| Prihodi za decentralizirane funkcije osnovnog obrazovanja | 5.1.001 | 0,00 | 39.390,00 | 39.390,00 | 39.390,00 |
| Pomoći korisnika | 5.9.00001 | 0,00 | 11.340,00 | 11.340,00 | 11.340,00 |
| Pomoći-državna riznica | 5.9.00003 | 0,00 | 687.500,00 | 687.500,00 | 687.500,00 |
| Donacije | 6.9.00001 | 0,00 | 500,00 | 500,00 | 500,00 |
| **UKUPNO** |  | **2.000,00** | **830.850,00** | **832.850,00** | **832.850,00** |

**Izvor 1.1.001 Opći prihodi i primitci**

Opći prihodi i primici nisu planirani u 2023. godini.

**Izvor 3.9.000001 Vlastiti prihodi**

Vlastiti prihodi su planirani u iznosu 120,00 €.

**Izvor 4.9.000001 Prihodi za posebne namjene**

Prihodi po posebnim namjenama planirani su u iznosu 92.000,00 €. Prihodi se ostvaruju iz participacije roditelja za osnovno glazbeno i osnovno plesno obrazovanje te pripremni glazbeni i plesni program. Iz tih sredstava pokrivat će se sljedeći rashodi:

- rashodi za zaposlene – odnose se na plaće učitelja koje vode pripremni glazbeni i plesni program

 4.200,00 €

- naknade troškova zaposlenih – službena putovanja: stručna usavršavanja učitelja, savjetovanja, seminare eminentnih umjetnika, naknade zaposlenima, odlazak na natjecanja s učenicima, susrete između škola, kotizacije za seminare (županijska i državna stručna vijeća, seminari eminentnih umjetnika, i dr.)

 14.100,00 €

- rashodi za materijal – nabava stručne literature (note, partiture, stručni priručnici), uredski materijal te nabava opreme u vrijednosti manjoj od 465,00 € što čini sitni inventar (stalci, metronomi, mala glazbala, kostimi za plesni odjel)

 7.900,00 €

- rashodi za usluge – usluge promidžbe i informiranja (troškovi oglašavanja u medijima), najam audio-vizualne opreme, intelektualne usluge (isplata po ugovoru o djelu vanjskih suradnika – honorar i prijevoz, aranžmani za vokalne i instrumentalne ansamble te ostale intelektualne usluge), grafičke i fotografske usluge (tiskanje pozivnica, letaka i ostalih promidžbenih materijala)

 28.350,00 €

- naknade troškova osobama izvan radnog odnosa – rashodi odlazaka učenika na natjecanja (troškovi putovanja, prehrane i smještaja u Hrvatskoj i inozemstvu), izvanškolski nastupi, susreti s drugim školama, troškovi prijema učenika i profesora gostujućih partnerskih škola

 14.000,00 €

- ostali nespomenuti rashodi poslovanja odnose se na troškove prijevoza autobusom vezanih za putovanja učenika (odlazak na koncerte i nastupe s drugim školama u HR i inozemstvu, posjeti kazalištu i koncertima eminentnih umjetnika), troškove reprezentacije, ostali troškovi i sl.

 3.950,00 €

- rashodi za nabavu dugotrajne imovine – uredska i računalna oprema (oprema učionica i ostalog školskog prostora)

 1.500,00 €

- nabava glazbene opreme (različita glazbala prema Godišnjem planu i programu škole, ovisno o potrebama pojedinih odjela)

 18.000,00 €

Na kraju 2022. godine planira se višak u prihodima za posebne namjene u iznosu od 2.000,00 € koji se planira utrošiti na glazbene instrumente.

**5.1.001 Prihodi za decentralizirane funkcije osnovnog obrazovanja**

U proračunu Grada Labina za godinu 2023., a na temelju Odluke o kriterijima, mjerilima i načinu financiranja decentraliziranih funkcija osnovnog školstva za 2023. godinu, osigurana su sredstva za provođenje redovne djelatnosti osnovnoškolskog obrazovanja u iznosu od 39.390,00 € .

Osigurana sredstva utrošit će se za pokriće sljedećih rashoda:

- za naknade troškova zaposlenika – službena putovanja (stručna usavršavanja svih radnika ravnateljice, učitelja, tajnice, voditeljice računovodstva, stručni ispiti pripravnika, odlazak na natjecanja s učenicima, i dr.)

 700,00 €

- rashodi za materijal i energiju – uredski materijal (papir, toneri i ostala uredska oprema), materijal i sredstva za čišćenje i održavanje, materijal za higijenske potrebe (papirni ubrusi, tekućina za pranje ruku te ostali materijal), troškovi električne energije, lož ulje, materijali i dijelovi za tekuće i investicijsko održavanje (žice za gitare i violine, piskovi za puhače, kalafonij za violine, pojasevi za harmonike, i dr.)

 15.160,00 €

- rashodi za usluge – usluge telefona, poštarina, prijevoza, usluge tekućeg i investicijskog održavanja, komunalne usluge, zdravstvene usluge (sistematski i preventivni zdravstveni pregledi zaposlenika), računalne usluge (održavanje programa, popravci, antivirusni programi, i dr.), grafičke, tiskarske i fotografske usluge, usluge čuvanja imovine – tehnička zaštita, i dr.

 21.020,00 €

- ostali nespomenuti rashodi poslovanja – premije osiguranja, troškovi reprezentacije, pristojbe i naknade

 2.400,00 €

- financijski rashodi – bankarske usluge 110,00 €

**5.9.000001 Pomoći korisnika**

Iz sredstava pomoći planiraju se sredstva iz proračuna Općine Lovran (sredstva za zakup prostora PO Lovran) i Grada Buzeta (sredstva za zakup prostora Plesnog odjela PO Buzet) u iznosu 8.000,00 € te pomoć od Državne agencije za odgoj i obrazovanje u iznosu 3.340,00 € za održavanje manifestacija Škole.

**5.9.000003 Pomoći Državna riznica**

Iz sredstava pomoći planiraju se sredstva iz Državnog proračuna u iznosu 687.500,00 € za rashode za zaposlene (plaće za redovan rad, ostali rashodi za zaposlene – božićnica, regres za godišnji odmor, naknade za smrt, naknade za rođenje djeteta, dar djeci, jubilarne nagrade…), naknade za prijevoz s posla i na posao te intelektualne usluge. Financijski plan obračuna plaće rađen je na bazi 36 djelatnika i iznosi cca 1.300 sati rada tjedno. Kod obračuna plaće uzimaju se u obzir različiti koeficijenti među djelatnicima, a također dio djelatnika nije zaposlen u punom radnom vremenu.

**Izvor 6.9.000001 – 6. Donacije**

Iz prihoda donacija u iznosu 500,00 € drugih fizičkih osoba i poduzeća pokrivat će se troškovi vezani za stručna putovanja i suradnju među školama, usluge tekućeg i investicijskog održavanja (popravak glazbala), i dr.

**2. OBRAZLOŽENJE POSEBNOG DIJELA PRORAČUNA**

**Zakonska osnova**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20)
* Zakon o umjetničkom obrazovanju (NN 130/11)
* Zakon o proračunu (NN 144/21)
* Pravilnik o proračunskim klasifikacijama (NN 26/10, 120/12, 01/20)
* Pravilnik o proračunskom računovodstvu i računskom planu (NN 124/14, 115/15, 87/16, 3/18 i 126/19,108/20)
* Godišnji plan i program rada Umjetničke škole Matka Brajše Rašana za šk. god. 2022./2023.
* Školski kurikulum Umjetničke škole Matka Brajše Rašana za šk. god. 2022./2023.

**Naziv programa: OBRAZOVANJE**

**Opis i cilj programa**

Umjetnička škola Matka Brajše Rašana vrši osnovnoškolsko i predškolsko glazbeno i plesno obrazovanje djece i mladeži s područja Grada Labina i okolice te Grada Buzeta i općina Kršan, Pićan i Lovran. Osnovnoškolski glazbeni i plesni programi uključuju sljedeće odjele: klavir, harmonika, gitara, flauta, klarinet, saksofon, violina i udaraljke te odjel suvremenog plesa. Predškolski programi uključuju kraće glazbeno i plesno obrazovanje za djecu predškolske dobi.

U školsku godinu 2022./2023. u školu je upisano ukupno 399 polaznika. Zaposleno je 47 djelatnika. Nastava se odvija u Matičnoj školi u Labinu te područnim odjelima Potpićan, Buzet i Lovran u poslijepodnevnim satima te u međusmjeni, ovisno o individualnom rasporedu.

Cilj programa je osposobiti učenike za postizanje što boljih i kvalitetnijih rezultata tijekom glazbenog i plesnog obrazovanja, usmjeriti ih da streme ka znanju, uspjehu i konkurentnosti, pružiti im mogućnost daljnjeg nastavka školovanja, odnosno usaditi im ljubav prema glazbi i plesu te prema umjetnosti općenito, a što će ostati u njima kao trajna vrijednost. Cilj je i omogućiti učenicima i polaznicima sudjelovanje na regionalnim, državnim i međunarodnim solističkim, komornim te ostalim skupnim natjecanjima, nastupe na velikom broju prigodnih koncerata, predstava i manifestacija u organizaciji Škole, projektima Grada Labina i gradova i općina u kojima djeluju područni odjeli, kao i razvijanje suradnje s drugim glazbenim i plesnim školama unutar Republike Hrvatske te diljem Europe.

Škola se financira iz različitih izvora:

* prihodi iz državnog proračuna za plaće i naknade zaposlenika
* participacija roditelja za osnovnoškolske programe u iznosu od 200 kn mjesečno i za predškolske programe u iznosu od 150 kn mjesečno
* prihodi iz gradskog proračuna - decentralizirana sredstva za osnovno obrazovanje („Tabelarni prikaz bilančnih prava za financiranje minimalnog financijskog standarda javnih potreba osnovnog školstva u 2022. godini“)
* tekuće pomoći iz državnog proračuna
* tekuće pomoći općinskih proračuna Općine Lovran i Grada Buzeta
* prihodi tekućih donacija
* vlastiti prihodi

Umjetnička škola Matka Brajše Rašana svake godine ostvaruje pozitivan rezultat poslovanja. Sredstva roditeljske participacije, sukladno Zakonu o umjetničkom obrazovanju, troše se isključivo namjenski - za kupovinu glazbenih instrumenata i ostale glazbene i plesne opreme, odlaske na natjecanja, susrete, i sl.

**Planirana sredstva:**

Za potrebe izvršenja aktivnosti ovog programa za 2023. godinu planirano je ukupno832.850,00 €.

**Pokazatelj uspješnosti realiziranih ciljeva:**

Svoju uspješnost Škola temelji prvenstveno na realiziranoj nastavi i uspjesima učenika u svladavanju nastavnog gradiva na različitim glazbalima, teorijskim predmetima, skupnom muziciranju te nastavi suvremenog plesa, klasičnog baleta i ritmike. Jedan od pokazatelja uspješnosti je i stalan interes učenika za sve programe koje škola provodi, a koji se kreće s oko 370-400 polaznika godišnje.

Uz nastavu, Škola je organizator brojnih izvannastavnih aktivnosti s ciljem obogaćivanja nastavnog procesa, prezentacije naučenog, stjecanja samopouzdanja učenika kroz nastupe, sudjelovanja u životu lokalne zajednice, upoznavanja različitih kultura, druženja s vršnjacima iz drugih gradova i zemalja, itd.

U 2022. godini planirano je 14 većih projekata/manifestacija koje su uvrštene u prioritetne projekte škole, a to su: Koncerti pod maskama, Koncert učitelja povodom Valentinova, Plesna predstava „Aladin“, Plesni susret u Rapcu, 11. Smotra harmonikaša, Susret puhača „Frullato“, Bum Bam Fest, 6. Klavirski maraton, Susret gudača „Spiccato“, Završni koncerti učenika u područnim odjelima, „Guitar Picnic“, Završni koncert učenika škole, 5. International Rabac Orchestra Festival, Koncerti harmonikaša „Večernji zvuci“ te u novoj školskoj godini (prosinac 2022.) – Svečano obilježavanje Dana škole i Božićni tjedan.

 Od gostovanja u Republici Hrvatskoj, međunarodne suradnje i stručnih ekskurzija planirano je sljedeće: Koncert na dar Ansambla Bum Bam uz Brunu Krajcara, Humanitarni koncert u Staračkom domu Rijeka, gostovanje Ansambla Bum Bam na „International Percussion Ansamble's Week“ u Bjelovaru, projekt iz solfeggia „Sjedinjeni jezikom glazbe: dječje pjesme nacionalnih manjina“, Dani klavira i harmonike u Poreču, Noć glazbe i Kava s Bachom u Karlovcu, gostovanje Harmonikaškog odjela u Makarskoj „Harmonikaši u gostima“, Zagreb Guitar Festival, projekt „Upoznavanje povijesnih orgulja Istre“, sudjelovanje na Dječjem festivalu duhovne glazbe „Iskrice“ i „Plesomaniji“ u Buzetu, nastavak međunarodne suradnje sa školama iz Italije kroz dva projekta: „Cremona – Grad violina“ (gostovanje i zajednički koncert Gudačkog odjela) i „Aladdin u Padovi“ (gostovanje i zajednička predstava Plesnog odjela), odlazak na plesnu predstavu u HNK I. pl. Zajca u Rijeci, posjet Dvorani Lisinski u Zagrebu – odlazak na Koncert simfonijskog orkestra, i dr.

Također, Škola ima prijateljsku suradnju s brojnim glazbenim i plesnim školama iz Hrvatske i inozemstva, koje se kroz različite projekte i uzvratne koncerte stalno održavaju.

Kako bi se učenicima omogućilo da naučeno gradivo odsviraju ili otplešu što više puta i to pokažu roditeljima i ostalim ljubiteljima glazbe i plesa, planirani su i brojni „manji“ koncerti poput Concertina srijedom, koncerata u područnim odjelima, internih nastupa po klasama učitelja, koncerata podrške, koncerata u Galeriji Laurus u Lovranu „Lovranske glazbene priče“ i koncerata Područnog odjela Potpićan „Potpićan u gostima“. Također, Škola planira organizirati seminare za učenike i učitelje:

* Seminar iz violine – Eva Hühn (studeni 2022.)
* Seminar za učenike flaute – Paola Radin (studeni 2022.)
* Plesna radionica – Roberta Milevoj ili Maša Kolar (siječanj 2023.)
* Seminar iz klavira – Ida Gamulin (ožujak 2023.)
* Seminar iz gitare – Antonio Rumenović (travanj 2023.)

U mjesecu svibnju 2023. planiran je Školski natjecateljski tjedan koji uključuje 10. jubilarno školsko natjecanje „Proljetni crescendo“ i 11. Kviz iz solfeggia i teorije glazbe „Sol-Fa-Labin“.

Za darovite učenike planirano je sudjelovanje na sljedećim natjecanjima, a to su: 61. hrvatsko natjecanje učenika i studenata glazbe – komorni sastavi, Bistrički zvukolik u Mariji Bistrici, International Academy Crescendo u Bujama, Zagreb Guitar Fest, Guitar United Fest u Sarajevu, Altamira Gorizzia Guitar Fest, 62. hrvatsko natjecanje učenika i studenata glazbe i plesa – solističko natjecanje, Međunarodno natjecanje mladih glazbenika Sonus op. 6, Daleki akordi u Splitu, „Kornelije“ – natjecanje iz solfeggia i teorije glazbe u Beogradu, Daruvar Accordion Award, Una corda u Kastvu, „I love synth“ u Samoboru, Akordeon Art Plus u Sarajevu, Skala u Brčkom, ULJUS u Smederevu, Ukrajinska plesna revija, i dr.

Za učitelje planirana su različita stručna usavršavanja kroz stručne skupove u organizaciji Agencije za znanost i obrazovanje te županijska i državna stručna vijeća. Također, labinska Umjetnička škola organizator je trožupanijskih stručnih vijeća učitelja i nastavnika teorijskih glazbenih predmeta za Istarsku, Primorsko-goransku i Ličko-senjsku županiju na čelu s voditeljem Nikolom Lovrinićem, učiteljem savjetnikom.

Planirana je i intenzivna suradnja na svim manifestacijama i u suradnji s lokalnom zajednicom. Jedan od projekata je i sudjelovanje na labinskom Festivalu umjetnosti i tolerancije „LABINA“ s glazbenim i plesnim izvedbama, a zatim brojni projekti u suradnji s udrugom „Labin Zdravi grad“, Crvenim križem, osnovnim školama na području Labinštine, nastup prilikom obilježavanja Labinske republike i Dana Grada, nastupi u suradnji s Pčelarskom udrugom te ostalim manifestacijama u lokalnoj zajednici.

U Potpićnu i okolici planira se nastup na Krafifestu u Kršanu, manifestaciji „Bela Nedeja“ i „Plominski zvončić“ u Plominu, na Legendfestu, Bortulji i drugim manifestacijama općina Kršan, Pićan i Gračišće. U Buzetu je planirano sudjelovanje u okviru Subotine po starinski, obilježavanju Dječjeg tjedna, nastup na Dočeku Sv. Nikole, kao i na ostalim manifestacijama u lokalnoj zajednici. U Lovranu je planiran nastup učenika na Jesenskim lovranskim večerima, darivanju djece za Sv. Nikolu, Dječjem danu Općine Lovran, i dr.

**Aktivnost: Financiranje djelatnosti osnovnog školstva**

Ova se aktivnost ostvaruje iz decentraliziranih funkcija financiranja, prihoda po posebnim namjenama, pomoćima državnog proračuna te donacijama poslovnih subjekata.

Financiranje materijalnih rashoda odnosit će se na troškove vezane za putovanja učenika i učitelja na regionalna, državna i međunarodna natjecanja, odlazak učitelja na stručna usavršavanja, troškove kotizacija za natjecanja učenika i seminare za učitelje, troškove organizacije koncerata, seminara, festivala i ostalih aktivnosti škole u 2023. godini (koliko epidemiološke mjere budu dozvoljavale), nabavku uredskog materijala, materijala za čišćenje i održavanje, poštanske i telefonske troškove, nabavku sitnog inventara, troškove energije i lož ulja, komunalne, računalne i ostale usluge, troškove reprezentacije, premije osiguranja i bankarske usluge, usluge promidžbe i informiranja, intelektualne usluge, nabavku glazbene i plesne opreme, troškove najma prostora i opreme te troškove tekućeg i investicijskog održavanja.

 Sredstva su planirana u iznosu 818.850,00 € te planirani višak iznosi 2.000,00 €.

**Aktivnost: Pripremni glazbeni i plesni program**

Pripremni glazbeni i plesni programi obuhvaćaju najmlađe polaznike Škole, a cilj im je upoznati polaznike predškolske dobi s glazbenom i plesnom umjetnošću, osnovama solfeggia i sviranja na glazbenim instrumentima, pjevanjem i slušanjem glazbe, kao i razviti ljubav za pokret i kreativno plesno izražavanje kroz igru i zabavu.

Sredstva su planirana u iznosu od 12.000,00 €. Rashodi su planirani za isplatu plaća učitelja koji rade u pripremnom glazbenom i plesnom programu te na isplatu troškova prijevoza na posao.

**Aktivnost: Kapitalni projekti: Kapitalna ulaganja osnovnog školstva**

 Sredstva nisu planirana u 2023. godini temeljem Odluke o kriterijima, mjerilima i načinu financiranja decentraliziranih funkcija osnovnog školstva za 2023. godinu.

 Ravnateljica

 dr. art. Melita Lasek Satterwhite